**Z A P I S N I K**

sa 15. sjednice Odbora za dodjelu nagrada Grada Ivanić-Grada održane 4. lipnja 2024. godine s početkom u 15:45 sati u Gradskoj upravi Grada Ivanić-Grada, Park hrvatskih branitelja 1.

Bilješke vodi – Matea Rešetar – Viša stručna suradnica za poslove Gradskog vijeća i Gradonačelnika

Prisutni članovi Odbora:

 1. Željko Pongrac – predsjednik Odbora

 2. Slavica Rodić – članica

3. Ilija Krištić – član

4. Doc.dr.sc. Mile Marinčić, prof. v. š.

Odsutni:

1. Kristijan Škarica

Ostali prisutni:

Matea Rešetar - Viša stručna suradnica za poslove Gradskog vijeća i Gradonačelnika

g. Željko Pongrac – otvorio je 15. sjednicu Odbora za dodjelu nagrada Grada, konstatirao da je na sjednici prisutna većina članova Odbora te da se mogu donositi pravovaljane odluke.

Predsjednik Odbora dao je na usvajanje zapisnik sa prethodne sjednice koji je jednoglasno usvojen.

Predsjednik Odbora dao je na raspravu predloženi dnevni red te je jednoglasno usvojen sljedeći

**DNEVNI RED:**

1. **Razmatranje prijedloga za dodjelu zahvala Gradonačelnika Grada Ivanić-Grada i očitovanje o istom,**
2. **Razno.**

Rad po utvrđenom dnevnom redu.

**TOČKA 1.**

Predsjednik Odbora dao je na razmatranje prijedlog Osnovne škole Đuro Deželić – Ivanić-Grad te prijedlog Osnovne škole Stjepana Basaričeka za nagrađivanje učenika koji su ostvarili od 1. do 3. mjesta na državnim natjecanjima te njihovih mentora.

Nakon kraće rasprave Odbor za dodjelu nagrada Grada jednoglasno je donio sljedeći

**Z A K LJ U Č A K**

**I.**

Odbor za dodjelu nagrada Grada razmatrao je prijedlog Osnovne škole Đure Deželića – Ivanić-Grad za dodjelu zahvale Gradonačelnika Grada Ivanić-Grada za ostvarena postignuća na državnim natjecanjima učenici Osnovne škole Đure Deželića – Ivanić-Grad i mentorima učenice te prijedlog Osnovne škole Stjepana Basaričeka za dodjelu zahvale Gradonačelnika Grada Ivanić-Grada za ostvarena postignuća na državnim natjecanjima učenicama Osnovne škole Stjepan Basariček i mentorici učenica.

**II.**

Odbor za dodjelu nagrada Grada Ivanić-Grada predlaže dodjelu zahvala Gradonačelnika Grada Ivanić-Grada učenici Osnovne škole Đuro Deželić – Ivanić-Grad za ostvarene rezultate na državnim natjecanjima i to:

1. Tia Pavelić, 8. razred, za ostvareno 1. mjesto na državnom natjecanju iz fizike te 3. mjesto na državnom natjecanju iz biologije;

te sljedećim mentorima, nastavnicima Osnovne škole Đuro Deželić – Ivanić-Grad:

1. Denis Tovernić, prof., nastavnik fizike,

2. Kaja Glavaš, prof., nastavnica biologije.

**III.**

Odbor za dodjelu nagrada Grada Ivanić-Grada predlaže dodjelu zahvala Gradonačelnika Grada Ivanić-Grada učenicama Glazbenog odjela Osnovne škole Stjepana Basaričeka za ostvarene rezultate na državnim natjecanjima i to:

1. Tena Begović, za ostvarenu 2. državnu nagradu na 62. hrvatskom natjecanju učenika i studenata glazbe i plesa iz flaute,
2. Bernarda Herceg, za ostvarenu 2. državnu nagradu na 62. hrvatskom natjecanju učenika i studenata glazbe i plesa iz flaute;

te mentorici, nastavnici Osnovne škole Stjepan Basariček:

1. Antonija Mikas, prof., nastavnica flaute.

**IV.**

Zaključak stupa na snagu danom donošenja.

**TOČKA 2. - RAZNO**

Pod točkom razno nije bilo pitanja ni prijedloga.

Dovršeno u 15:55 sati.

Zapisnik sastavila: Predsjednik Odbora:

 Matea Rešetar Željko Pongrac, pravnik kriminalist